
 20.10.2015
 BG
 Официален вестник на Европейския съюз
 L 275/20
 РЕГЛАМЕНТ ЗА ИЗПЪЛНЕНИЕ (ЕС) 2015/1867 НА КОМИСИЯТА
 от 19 октомври 2015 година
 за изменение на Регламент (ЕО) No 494/2002 по отношение на задължението за разтоварване
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 48 от него,
 като има предвид, че:
 (1)
 Съгласно Регламент (ЕС) No 1380/2013 на Европейския парламент и на Съвета (2) постепенното премахване на изхвърлянето на улов чрез въвеждане на задължението за разтоварване на сушата на улова от видовете, подлежащи на ограничения на улова, е една от целите на общата политика в областта на рибарството.
 (2)
 Съгласно член 15, параграф 1, буква в) от Регламент (ЕС) No 1380/2013 задължението за разтоварване се прилага от 1 януари 2016 г. по отношение на мерлузата при видовете риболов, които се определят от посочения вид.
 (3)
 Някои разпоредби на Регламент (ЕО) No 494/2002 на Комисията (3) противоречат на задължението за разтоварване, като задължават рибарите да изхвърлят уловената мерлуза, която превишава някои ограничения за състава на улова.
 (4)
 Следователно тези разпоредби на Регламент (ЕО) No 494/2002 следва да бъдат изменени, като се въведе изискването целият непреднамерен улов на мерлуза да се разтоварва на сушата и да се приспада от квотите.
 (5)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 494/2002 се изменя, както следва:
 1)
 Вмъква се следният член 1а:
 „Член 1а
 За целите на настоящия регламент „непреднамерен улов“ означава случаен улов на морски организми, които съгласно член 15 от Регламент (ЕС) No 1380/2013 на Европейския парламент и на Съвета (4) трябва да бъдат разтоварени на сушата и приспаднати от квотите или поради факта, че са под минималния референтен размер за опазване, или защото количеството им надвишава разрешените количества съгласно правилата за състава на улова и за прилова.
 (4) Регламент (ЕС) No 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).“"
 2)
 В член 2 се добавя следният параграф 3:
 „3. Параграф 1 не се прилага за непреднамерения улов на мерлуза, който подлежи на задължението за разтоварване на сушата, определено в член 15 от Регламент (ЕС) No 1380/2013. Този непреднамерен улов се разтоварва на сушата и се приспада от квотите.“
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 1 януари 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 октомври 2015 година.
